《蒲蓆歌》
元代·艾性夫

君不见象床金缕黄龙须，翠帏茸毯红氍毹。
凝香燕寝环琼姝，茸物作恶常须臾。
能令王孙泣路隅，富贵不到山中臞。
霜空雁落寒陵肤，西溪女郎织春蒲。
作蓆眼肯涵清腴。发僧方丈供横铺。
苍烟翠雾不可摹，摩挲温厚便鹤躯。
高眠齁齁忘朝晡，远梦飒飒生江湖。
楮衾竹榻蒲为徒，观茸不足安有余。
更生九节寿老夫，百年与尔同卷舒，
清风傲兀超几蘧。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。